जानिए गाजीपुर जिले के दिलदारनगर में रेल लाइन के बीच है सायर माता का मंदिर
Published: 2022-11-29 10:19:38

<p style="text-align: justify;">गाजीपुर जिले में <b><a href="https://www.dildarnagar.com/2021/06/lets-know-about-dildarnagar-in-detail.html" target="_blank">दिलदारनगर रेलवे स्टेशन</a></b> के मध्य दो लाइनों के बीच स्थित सायर माता के चौरा पर दर्शन-पूजन करने के लिए जनपद ही नहीं वरन दूर-दराज व अन्य जनपदों से भी श्रद्धालुओं के आने का क्रम जारी है। सेवराई तहसील क्षेत्र के <b>दिलदारनगर जंक्शन</b> पर प्लेटफार्म नम्बर 3 और 4 के मध्य में विराजमान लोक आस्था की प्रतीक सायर माता मंदिर की अलौकिक शक्तियां काफी प्रचलित हैं। यूं तो भक्तों के आने जाने का क्रम पूरे वर्ष वासंतिक व शारदीय नवरात्र में माता के भक्त यहां हाजिरी लगाने के लिए अवश्य पहुंचते हैं। दो रेल ट्रैक के बीचों बीच स्थित सायर माता के मंदिर की किवदंतियां भी काफी प्रचलित हैं।</p>
![Image description](https://dev-to-uploads.s3.amazonaws.com/uploads/articles/i1c8qoc5u2ydtfb90rre.jpg)
<p style="text-align: justify;">लोग यहां आकर अपनी मनोकामनाओं की पूर्ति के लिए मन्नते मांगते है तो बहुत से लोग अपनी मन्नतें पूरी होने के बाद दर्शन पूजन करने आते हैं। यूपी, बिहार, बंगाल एवं दूर दराज से लाखों श्रद्धालु सायर माता के दर पर मत्था टेकने के लिए आते है और मां के दरबार में अपनी हाजिरी दर्ज कराते हैं। कहा जाता है कि जब अंग्रेजी शासन काल में दिलदारनगर रेलवे स्टेशन पर प्लेटफार्म नम्बर 4 के लिए पटरी बिछाने का कार्य प्रारम्भ किया गया। इस कार्य को कराने की जिम्मेदारी चीफ इंजीनियर प्लेटीनर को दी गयी थी।&nbsp;</p><p style="text-align: justify;">इस नई पटरी को बिछाने के लिए जब मजदूर झाड जंगल को साफ कर रहे थे तो उन्होंने एक विशालकाय नीम के पेड़ के नीचे एक छोटी सी मिट्टी की पिंडी दिखाई दी। मजदूरों ने इसकी जानकारी अपने अधिकारी को दी। इंजीनियर ने मजदूरों की बात अनसुनी करते हुए पेड़ को काटने का आदेश दिया। जब मजदूरों ने पेड़ काटने के लिए कुल्हाड़ी चलाई, तो उसके तने से खून जैसा लाल द्रव्य निकलने लगा तभी काम कर रहे सभी मजदूरों ने ऐसा करने से साफ साफ मना कर दिया। तब इंजीनियर प्लेटीनर साहब ने दूसरे मजदूरों से पेड़ कटवा दिया।</p>
<p style="text-align: justify;">मान्यता है कि मजदूर ने पेड़ पर कुल्हाड़ी की पहली चोट लगते ही नीम के पेड़ से रक्त जैसा तरल पदार्थ निकलने लगा था। यह देख मजदूर वहां से भाग खड़े हुए, और जिन पांच मजदूरों ने पेड़ काटने का प्रयास किया था, उनकी बिना किसी कारण के ही मौत हो गयी। फिर भी अधिकारी इसे अंधविश्वास मानकर खुद नीम का पेड़ काटने का प्रयास किया। तब देवी के प्रकोप से पेड़ काटने वाले सभी मजदूरों और इंजीनियर के पांच वर्षीय पुत्र की उसी रात मौत हो गयी थी। इंजीनियर प्लेटीनर साहब के पांच वर्षीय पुत्र का मकबरा आज भी पी डब्ल्यूआइ के बंगले में मौजूद है। दूसरे दिन माता ने उस अंग्रेज अधिकारी को नीम के पेड़ पर अपना वास होने का स्वप्न दिखाते हुए उसे ऐसा करने से मना किया।&nbsp;</p><p style="text-align: center;"><b>Also Read:&nbsp;</b><a href="https://www.dildarnagar.com/2022/07/history-of-ghazipur-district-up.html" target="_blank"><b>गाजीपुर जनपद का इतिहास - History of Ghazipur District in Hindi</b></a></p><p style="text-align: justify;">अंग्रेज अधिकारी यह सारी बात अपनी पत्नी को बतायी, लेकिन नीम के पेड़ को काटने की जिद पर अड़ा रहा। तब पत्नी ने काफी समझाया। इस प्रकार ट्रैक बिछाने के काम में तरह तरह की रूकावटे आने लगी। मजदूर पिंडी को हटाकर जितना पटरी बिछाते थे, दूसरे दिन वह जस का तस हो जाता था। तत्कालीन धर्म गुरुओं की सलाह पर इंजिनियर ने पीडब्ल्यूआइ परिसर में माँ के लिए एक मंदिर का निर्माण कराया, जो बाद में उपेक्षित हो गया।</p>

**[READ MORE](https://www.dildarnagar.com/2022/11/shayar-mata-temple-is-situated-between-the-railway-line-in-dildarnagar.html)**